stanford-oval/wikipedia huggingface dataset:
הדסה (גופן)

כרזה מתערוכה בבצלאל לכבוד אות הדסה של הנרי פרידלנדר. בדברי ההסבר נאמר: " "הדסה" היא אות שעוצבה ולוטשה במשך ארבעה עשורים תחת ידיו האמונות של הנרי פרידלנדר. הפוסטר הוא מטפורה לעבודה הקשה והסיזיפית מאחורי אות זו. הצורה הברורה של האות פ"ה המתקבלת בחומר המצולם ממש מכריחה את הצופה לשים לב לניואנסים הקטנים שעושים את כל האות - הסריף הזוויתי למעלה, החלל המעניין שנוצר בין כניסת ה"חוטם" לבין גב האות, החיסור המאפיין את הפינה התחתונה הימנית וכיוצא בזה". עיצוב הכרזה: מיטל גואטה (2005).
פרידלנדר בודק מתארים של גופן הדסה. צולם בחדר עבודתו במוצא עילית, 1978
הדסה הוא גופן עברי בעל "סריף" שנוצר על ידי הנרי פרידלנדר בשנים 1932 עד 1958. הגופן נקרא לכבוד מכללת הדסה בה לימד פרידלנדר שנים רבות. באופן נדיר בתחום פיתוח הגופנים פותח הגופן במשך שנים רבות (כארבעה עשורים) וללא מטרה מיידית (כגון הדפסת יצירה מסוימת, הזמנה של יצרן מכונות כתיבה או מכונות דפוס וכדומה). עקב כך זוכה הגופן להערכה כ"מלאכת חיים" ו"מלאכת אהבה". האות שואבת מעיצוב עתיק של אותיות עבריות לספרי קודש אך תוך הקפדה רבה על בהירות וקריאות ומשלבת את מחקריו של פרידלנדר הן בתחום הכתב העברי והן בתחום העיצוב הגרפי המודרני.
על פיתוח הגופן אמר פרידלנדר:
הרבה סבלנות ועקשנות היו כרוכים בביצועו. המפתיע הוא שיצרתי כתב בעוד שבשעה שהתחלתי לעבוד בו לא יכולתי לתאר לעצמי מה יהיה מראהו הסופי, לא כיצד הוא חייב להיות ולא כיצד יהיה. היה זה דו-שיח תמידי. ציירתי. הצורה שנתהוותה לימדה אותי אם הלכתי בדרך הנכונה. אם לא - נאלצתי לתור לי דרך חדשה.
תחילה שימש הגופן בסדר יד. גרסה ראשונה של הגופן שולבה בשנת 1964 במכונת כתיבה "הרמס", ומאוחר יותר גם במסדרת יבמ.
גלריה

סריקה של עמוד מתוך קטלוג מולכו - גופן הדסה.
סריקה של עמוד מתוך קטלוג מולכו - גופן הדסה.
סריקה של עמוד מתוך קטלוג מולכו - גופן הדסה.
סריקה של עמוד מתוך קטלוג מולכו - גופן הדסה.
תיאור: אפשר לראות את ההבדלים בין שני המשקלים הסרוקים של הדסה מתוך קטלוג בצלאל, המונחים אחד על גבי השני.
| כתב עברי |
| --- | --- | --- |
| מערכות אלפבית | אלפבית פרוטו-כנעני • אלפבית פיניקי • אלפבית עברי עתיק  • אלפבית ארמי • אלפבית עברי |  |
| וריאציות של אלפבית עברי | כתב רש"י • כתב סת"ם • כתב רהוט • סוליטריאו |  |
| שונות | כתיב עברי • ליטון של עברית • טעמי המקרא • אותיות מנצפ"ך • גרש • אם קריאה • הגיית העברית • גימטריה |  |
| ניקוד | ניקוד טברני • ניקוד בבלי • ניקוד ארץ־ישראלי • ניקוד ארצישראלי-טברני • ניקוד שומרוני • ניקוד העברית בת ימינו • כתיב מלא |  |
| גופנים עבריים | דוד • אריאל • פרנק-ריהל • קורן • מרים • נרקיס • חיים • דרוגולין • הדסה • הצבי • כתב רש"י • סת"ם • שלום • ירושלמי • וילנא • אלף |  |
| אלפבית עברי | א • ב • ג • ד • ה • ו • ז • ח • ט • י • כ • ל • מ • נ • ס • ע • פ • צ • ק • ר • ש • ת |  |
| שפות הנכתבות בכתב עברי | עברית • ארמית • יידיש • ערבית יהודית • לאדינו |  |
לקריאה נוספת

הנרי פרידלנדר, איך יצרתי את האות "הדסה" בתוך: משה שפיצר, אות היא לעולם, ירושלים תש"ן עמודים 67 - 84.
Grafici in ballingschap: Henri Friedlaender en Paul Urban, Duitse grafisch vormgevers in het Nederlandse exil 1932-1950 / inl. van Kurt Löb. Amsterdam: Universiteitsbibliotheek Amsterdam, 1997. (Catalogus van een tentoonstelling in de Universiteitsbibliotheek van Amsterdam, 21 maart t/m 16 mei 1997.)
Leila Avrin. The art of the Hebrew book in the twentieth century. In [49], pages 125–139.
Henri Friedlaender, in Scriptura, Hans A. Halbey (Ed.) Harenberg Edition, 1990 ISBN 3-88379-599-2
האקטיביזם

האקטיביזם (מאנגלית: Hacktivism, הלחם של המילים "האקינג" ו-"אקטיביזם") הוא השימוש בחדירה בלתי מורשית למערכות מחשבים (קראקינג) על רקע פוליטי או לטובת קידום אג'נדה חברתית. דוגמאות להאקטיביזם כוללות פריצה לאתר שמזוהה עם צד בסכסוך פוליטי, שינוי תכנים באתר של יריב פוליטי, הצפת אתר עד כדי השבתתו ומחיקת מידע מאתר. 
פעולות ההאקטיביזם הבולטות ביותר בעידן שלאחר שנת 2000 נעשו תחת כותרת קולקטיב "אנונימוס," שהחל לפעול כבר משנת 2003 דרך פורום 4chan.
היסטוריה

כשם שהתפתחות רשת האינטרנט העבירה פעילויות רבות מהזירה המוחשית אל הזירה הווירטואלית, כך הגיעו אליה במהרה גם המאבקים הפוליטיים, ומלחמות אידאולוגיות רבות מתנהלות היום ברשת. 
מקרה מובהק ראשון של פעילות האקינג אקטיביסטית ניתן למצוא כבר בשנת 1989, כאשר פעילים פוליטיים המתנגדים לשימוש בנשק גרעיני פרצו למערכות המחשוב של משרד האנרגיה האמריקאי ושל נאס"א והשתילו בה תולעת, שנודעה בשם W.A.N.K.- Worms Against Nuclear Killers. התולעת עצמה לא גרמה נזק רב, אלא שהחשש מפני נזק אפשרי כתוצאה מהחדירה למערכות המחשוב של נאס"א הביא לביטול שיגור מתוכנן של מעבורת לחלל.
מקרים מוקדמים נוספים ניתן למצוא בתקיפת מחשבי הממשלה בצרפת (1995), אינדונזיה (1998) ועוד רבות.
קבוצות האקטיביסטים ראויים לציון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קבוצות האקטיביסטים ראויים לציון > אנונימוס (Anonymous)

אנונימוס היא קבוצת האקטיביסטים מרחבי העולם שהחלה בשנת 2003 דרך פורום התמונות המקוון 4chan, והיא נחשבת לקבוצת ההאקטיביסטים המוכרת ביותר לציבור הרחב. על אף היותה הקבוצה הגדולה והמוכרת ביותר בתחום, היא מנוהלת באופן אנרכיסטי, ללא הנהגה, כאשר כמעט כל הפועלים בה לא חושפים את זהותם האמיתית ועם אפשרות לכל אדם באינטרנט לייחס פעולות האקטיביסטיות שלו לשאר הקבוצה, מבלי שניתנה לו הרשות לכך.
חברי אנונימוס מקדמים בעיקר חופש ברשת האינטרנט וחופש דיבור, והיו שותפים בפועל לפריצות מחשבים משמעותיות במהלך העשור האחרון. מבין התקפותיהם, תקיפת מניעת שירות מבוזרת (מאנגלית: DDOS).
קבוצות האקטיביסטים ראויים לציון > ויקיליקס (Wikileaks)

ויקיליקס הוא אתר אינטרנט המציג הדלפות שנשלחו אליו בעילום שם. האתר נוצר בשנת 2006 ופעל מאז באופן כמעט רציף כאשר הוא סבל מעת לעת מבעיות מימון שגרמו מספר פעמים לסגירתו הזמנית. ויקילקס מעלים את ההדלפות שלהם למרות הגבלות צנזורה, סיווג ביטחוני או הגנת הפרטיות המגבילים את המידע שיכול להיות מופץ במדיה הרגילה. על פי כותבי האתר, מטרתו העיקרית היא לפעול נגד משטרי דיכוי באסיה, בגוש המזרחי לשעבר, באפריקה שמדרום לסהרה ובמזרח התיכון.
קבוצות האקטיביסטים ראויים לציון > לולזסק (LulzSec)

במאי 2011 חמישה חברי אנונימוס יצרו את קבוצת ההאקטיביסטים Lulz Security המכונה בקיצור LulzSec. חברי הארגון לא הכירו באופן אישי את שאר החברים ולא שיתפו מידע אישי על עצמם.
הפעולה הידועה הראשונה של הקבוצה, הייתה כשאלו תקפו בין השאר את האתרים של: פוקס ניוז, PBS, סוני, נינטנדו ואתר הסנאט של ארצות הברית. התקיפות כללו לרוב קבלת גישה לשרתי האתר והורדת מידע רגיש או מסווג.
התקיפה הגדולה והידועה ביותר של הקבוצה, התרחשה כאשר חברי לולזסק הצליחו לגרום לקריסה ולאי זמינות של אתר הFBI. בעקבות התקיפה הFBI הצליחו לזהות את מנהיג הקבוצה - Hector Xavier Monsegur, ולעצור אותו. מיד לאחר המעצר הוא הודה בפעילות פלילית.  לאחר מכן הוא החל לעזור בשיתוף פעולה עם ממשלת ארצות הברית וגרם למעצרם של 8 משותפיו, מנע 300 התקפות סייבר אפשריות ועזר למצוא פרצות אבטחה במערכות של המדינה. לאחר העמדתו למשפט הוא נמצא אשם בעבירות מחשב חמורות רבות, אך ריצה אונש מאסר של שנה ושבעה חודשים בלבד, בתוספת קנס כספי.
ההקשר הישראלי

כמדינה במאבק מדיני מתמשך, לישראל יש היסטוריה ארוכה של מאבקים וירטואליים. הפעילויות, מן הצד הישראלי, כוללות בעיקר התארגנויות של גולשים להצפת אתרים של ארגוני טרור והפלתם ותגובה מאסיבית נגד ביטוי עמדות אנטי-ישראליות ברשתות חברתיות ואתרים שונים. מן הצד השני, ניתן למצוא מקרים של פריצה לאתרים ישראליים על ידי האקרים פרו-פלסטיניים מן ארצות ערב והעולם, חלקם מזהים עצמם עם ארגון אנונימוס, והחלפת תוכנם בתעמולה אנטי-ציונית ופרו-פלסטינית.
הערות שוליים

↑  גל מור, כל גולשינו חזרו הביתה בשלום, באתר ynet, 12 באוקטובר 2000
↑  יונתן אוריך, התקפת האקרים ערביים על שרתים ישראלים, באתר News1 מחלקה ראשונה, 13 ביולי 2006
| --- | --- |
בקרת זהויות :  NLI: 987007572628805171  LCCN: sh2010014455
ה'ש"ו

.
ה'ש"ו (5,306) ובקיצור ש"ו – היא שנה עברית  אשר החלה ביום א' בתשרי, אור ל-7 בספטמבר 1545 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1546.
המולד של תשרי חל ביום ראשון, 14 שעות ו-946 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנת שמיטה, ושנת 5 במחזור העיבור ה-280. תקופת ניסן שבשנה זו היא תחילת שנת 14 (סימנה ידלוז) במחזור השמש ה-190.
שנה זו היא שנת 1,477 לחורבן הבית, ושנת 1,857 לשטרות.
נפטרו

ל' בניסן - רבי יעקב בירב, מחכמי צפת במאה ה-16, והוגה רעיון חידוש הסמיכה
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'ש"ל

.
ה'ש"ל (5,330) ובקיצור ש"ל – היא שנה עברית  אשר החלה ביום א' בתשרי, אור ל-12 בספטמבר 1569 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1570.
המולד של תשרי חל ביום ראשון, 4 שעות ו-1027 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה שלישית לשמיטה, ושנת 10 במחזור העיבור ה-281. תקופת ניסן שבשנה זו היא תחילת שנת 10 (סימנה ילאז) במחזור השמש ה-191.
שנה זו היא שנת 1,501 לחורבן הבית, ושנת 1,881 לשטרות.
נפטרו

כ"ג בתמוז - רבי משה קורדובירו, מחשובי מקובלי צפת במאה ה-16, מחבר ספרי קבלה ורבו של האר"י
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הדפסת צבע

הדפסת צבע היא רפרודוקציה של תמונה או טקסט בצבע, בניגוד להדפסה פשוטה כדוגמת הדפסה בצבע אחד, כלומר הדפסה מונוכרומטית או הדפסה בשחור-לבן.
השיטה שבה משתמשים להדפסת דמות בקשת הצבעים, כמו בהדפסת צילום צבעוני, נקראת "שיטת ארבעה הצבעים" או "פרוצס" (process). ישנה שיטה נוספת שבה משתמשים כדי להגיע לקשת צבעים גדולה יותר, שיטה זו נקראת שיטת ששת הצבעים והיא גם סוג של פרוצס שבה משתמשים בהדפסה של ארבעת הצבעים CMYK ובנוסף משתמשים בתוספת של כתום וירוק כצבעי פנטון.
ראו גם

דפוס אופסט
דפוס בלט
דפוס צילינדר
טיפוגרפיה
פלקסוגרפיה
דן קימבל

דן אייבל קימבל (באנגלית: Dan Able Kimball;‏ 1 במרץ 1896 – 30 ביולי 1970) היה מזכיר הצי של ארצות הברית בשנים 1951–1953.
ביוגרפיה

דן קימבל נולד בסנט לואיס. במלחמת העולם הראשונה הוא שירת כטייס בשירות האוויר של צבא ארצות הברית (קודמו של הגיס האווירי של צבא ארצות הברית, שהיה קודמו של חיל האוויר של ארצות הברית), והמשיך לגלות עניין בתעופה לאחר מכן. החל משנת 1920 הוא הועסק בחברת הגומי והצמיגים The General Tire & Rubber Company, עד שב-1942 הגיע לכהן כסגן הנשיא שלה. כתוצאה מכך הוא היה לדירקטור בחברת ייצור המנועים הרקטיים Aerojet Engineering Company, שהייתה חברת בת של General Tire. בפברואר 1949 הוא מונה כסגן מזכיר הצי לענייני אווירייה ובמאי אותה שנה הוא מונה כתת-מזכיר הצי.
ביולי 1951 מונה קימבל כמזכיר הצי של ארצות הברית ובתפקיד זה הוא כיהן עד לתום תקופת נשיאותו של הארי טרומן בינואר 1953. תקופת כהונתו כמזכיר הצי עמדה בסימן של המשך מלחמת קוריאה, הרחבת המסגרות שבאה כתוצאה מהמלחמה של הכוחות המזוינים של ארצות הברית והתקדמות טכנולוגית משמעותית בתחומי האוויר, ההנדסה הימית ותחומים נוספים. לאחר סיום כהונתו כמזכיר הצי הוא שב לעסקים והיה לנשיא ובהמשך ליושב ראש מועצת המנהלים של חברת Aerojet, תפקידו בו הוא שימש עד 1969.
דן קימבל נפטר ב-30 ביולי 1970 בוושינגטון די. סי.
הארגון העולמי לתורמי מח עצם

| --- | --- |
 התאגדות:  מלכ"ר
 תחום:  השתלות מח עצם
 מדינה:  הולנד
 מטה הארגון:  ליידן הולנד
 תקופת הפעילות:  1988–הווה (כ־36 שנים)
 https://wmda.info/
 
הארגון העולמי לתורמי מח עצם (באנגלית: World Marrow Donor Association, בקיצור WMDA) הוא ארגון ללא מטרות רווח שבסיסו בליידן, הולנד, שמטרתו היא לסייע לשיתופי פעולה בינלאומיים של מאגרי מח עצם ודם טבורי, ושל מרכזי איסוף תאי אב מקומיים בעולם.
מידע כללי

הארגון נוסד בהולנד ב-1988. כארגון בינלאומי ללא מטרות רווח, במטרה ליצור שיתופי פעולה בינלאומיים בין מאגרי מח עצם מקומיים ברחבי העולם, ולקבוע להם סטנדרטים אחידים, כדי לאפשר שיתופי פעולה ביניהם.
בנוסך הארגון מאגד גם חוקרים, רגולטורים מרכזי איסוף תאי אב ומאגרי דם טבורי.
תאי מח עצם מתורמים או מיחידות דם טבורי משמשים להשתלות בחולים ברחבי העולם הסובלים ממגוון של מחלות דם מסכנות חיים כגון לוקמיה, לימפומה, אנמיה אפלסטית, וכן מחלות מטבוליות, ומחלות של מערכת החיסון.
מאגר המידע העולמי

מאגר מח עצם שאושר על ידי הארגון יכול להצטרף למאגר המידע העולמי, מה שמאפשר לו גישה אל נתוני מאפיינים ראשוניים של תורמים, כך שהוא יכול לבצע חיפוש דרך האינטרנט במאגרים שונים ברחבי העולם, ובמידה ונמצא בהם תורם לפנות אל המאגר הרלוונטי כדי להשלים את תהליך בדיקות ההתאמה וההשתלה.
מאגר המידע העולמי עוסק בריכוז נתוני התורמים מהמאגרים השונים בעולם שאושרו על ידי הארגון העולמי, וקישורם למאגר אחד, הוא שוכן אף הוא בליידן, הולנד, הוא הוקם בשנת 1986 והחל לפעול בשנת 1988 (אז היו חברים בו 8 מאגרים), בשנת 1994 קבע הארגון כללים בהם על המאגרים המקומיים לעמוד כדי להיות חברים בו, ובשנת 1995 התבצע לראשונה חיפוש תורם מח עצם באמצעות האינטרנט.
מאגר המידע של הארגון הוא מסד הנתונים הגדול ביותר בעולם של תאי מח עצם, הכולל יותר מ-38 מיליון תורמי תאי גזע ויותר מ-800,000 יחידות דם טבורי. WMDA מאגד כ-75 מרשמי תורמי מח עצם מ-53 מדינות, ו-53 בנקי דם טבורי מ-36 מדינות.
בשנת 2020 אוחדו הארגון העולמי המאגר העולמי לתאגיד מאוחד.
בישראל

בישראל רשומים בארגון מאגרי מח העצם של עזר מציון ושל בית החולים הדסה עין כרם, החל משנת 2011 חלה חובה חוקית בישראל על מאגר מח עצם להיות חבר בארגון ולמלא את דרישותיו המקצועיות.
הערות שוליים

1 2 3  מרכז המידע והמחקר של הכנסת, מסמך רקע בנושא מאגרי תורמי מוח עצם בעולם ובישראל
1 2  About WMDA, WMDA (באנגלית אמריקאית)
↑  חוק מרשם תורמי מוח עצם, תשע"א-2011
↑  חוזר מינהל הרפואה: מרשם תורמי מח עצם
| --- | --- |
בקרת זהויות :  NKC: pna2011620629  VIAF: 163381627   WorldCat (עם VIAF): 163381627
ה'ש"ס

ה'ש"ס (5,360) ובקיצור ש"ס – היא שנה עברית  אשר החלה ביום א' בתשרי, אור ל-20 בספטמבר 1599, והסתיימה ביום כ"ט באלול, 8 בספטמבר 1600.
המולד של תשרי חל ביום שני, שעה אחת ו-390 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה חמישית לשמיטה, ושנת 2 במחזור העיבור ה-283. תקופת ניסן שבשנה זו היא תחילת שנת 12 (סימנה יביגז) במחזור השמש ה-192.
שנה זו היא שנת 1,531 לחורבן הבית, ושנת 1,911 לשטרות.
נפטרו

י"ג בניסן – רבי משה אלשיך, דרשן נודע, שד"ר ופוסק בצפת במאה ה-16. תלמיד רבי יוסף קארו ורבו של מהרח"ו. ספר דרשותיו "תורת משה" התפרסם בכינוי "אלשיך". (נולד בה'רס"ז)
יעקב אבולעפיה, פוסק בצפת ורב בדמשק, ממתנגדי האר"י והרב חיים ויאטל.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דניאל תומאס-דוד

דניאל תומאס-דוד (באנגלית: Danniel Thomas-Dodd; נולדה ב-11 בנובמבר 1992) היא אתלטית ג'מייקנית, סגנית אלופת עולם (דוחה 2019), סגנית אלופת עולם באולם (ברמינגהאם 2018) ואלופת חבר העמים הבריטי (ברמינגהאם 2018) בהדיפת כדור ברזל.
ביוגרפיה

תומאס-דוד נולדה בווסטמורלנד שבג'מייקה.
ביוגרפיה > 2014

במשחקי חבר העמים הבריטי שנערכו ביולי-אוגוסט בגלאזגו שבממלכה המאוחדת סיימה במקום שמיני בזריקת דיסקוס בתוצאה של 55.02 מטר.
ביוגרפיה > 2015

במשחקים הפאן-אמריקאיים שנערכו ביולי בטורונטו שבקנדה סיימה במקום חמישי בהדיפת כדור ברזל בתוצאה של 17.76 מטר.
באליפות העולם שנערכה באוגוסט בבייג'ינג שברפובליקה העממית של סין סיימה במקום 22 בהדיפת כדור ברזל בתוצאה של 16.62 מטר.
ביוגרפיה > 2016

באולימפיאדת ריו דה ז'ניירו שנערכה באוגוסט סיימה במקום 25 בהדיפת כדור ברזל בתוצאה של 16.99 מטר.
ביוגרפיה > 2017

באליפות העולם שנערכה באוגוסט בלונדון שבממלכה המאוחדת סיימה במקום רביעי בהדיפת כדור ברזל בתוצאה של 18.91 מטר.
ביוגרפיה > 2018 > סגנית אלופת עולם באולם

באליפות העולם באולם שנערכה בפברואר בברמינגהאם שבממלכה המאוחדת זכתה במדליית כסף בהדיפת כדור ברזל בשיא ג'מייקה חדש של 19.22 מטר, אחרי אניטה מרטון מהונגריה (19.62 מטר) ולפני גונג ליג'יאו מהרפובליקה העממית של סין (19.08 מטר).
ביוגרפיה > 2018 > אלופת חבר העמים הבריטי

במשחקי חבר העמים הבריטי שנערכו במרץ בגולד קוסט שבאוסטרליה זכתה במדליית זהב בהדיפת כדור ברזל בשיא ג'מייקה חדש של 19.36 מטר, לפני ואלרי אדמס מניו זילנד (18.70 מטר) ובריטני קרו מקנדה (18.32 מטר).
ביוגרפיה > 2019 > אלופת המשחקים הפאן-אמריקאיים

במשחקים הפאן-אמריקאיים שנערכו באוגוסט בלימה שבפרו זכתה במדליית זהב בהדיפת כדור ברזל בשיא ג'מייקה חדש של 19.55 מטר, לפני בריטני קרו (19.07 מטר) וג'סיקה ראמזי מארצות הברית (19.01	מטר).
ביוגרפיה > 2019 > סגנית אלופת עולם

באליפות העולם שנערכה באוקטובר בדוחה שבקטר זכתה במדליית כסף בתוצאה של 19.47 מטר, אחרי גונג ליג'יאו (19.55 מטר) ולפני כריסטינה שוואניץ מגרמניה (19.17 מטר).
ביוגרפיה > 2021

באולימפיאדת טוקיו שנערכה ביולי סיימה במקום 13 בהדיפת כדור ברזל בתוצאה של 18.37 מטר.
ביוגרפיה > 2022

באליפות העולם באולם שנערכה במרץ בבלגרד שבסרביה סיימה במקום שישי בהדיפת כדור ברזל בתוצאה של 19.12 מטר.
באליפות העולם שנערכה ביולי ביוג'ין שבאורגון, ארצות הברית סיימה במקום עשירי בהדיפת כדור ברזל בתוצאה של 18.29 מטר.
ביוגרפיה > 2022 > סגנית אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהדיפת כדור ברזל בתוצאה של 18.98 מטר, אחרי שרה מיטון מקנדה (19.03 מטר) ולפני מאדי ושה מניו זילנד (18.84 מטר).
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום חמישי בהדיפת כדור ברזל בתוצאה של 19.59 מטר.
שיאים אישיים > אצטדיון

הדיפת כדור ברזל: 19.77 מטר (2023), שיא ג'מייקה
שיאים אישיים > אולם

הדיפת כדור ברזל: 19.22 מטר (2018), שיא ג'מייקה
דראמן

דראמן היא עיר נמל במחוז בוסקרוד שבמזרח נורווגיה.
מיקום

בעיר מתגוררים יותר מ-66,000 תושבים, והעיר היא הבירה האזורית של אזור עם יותר מ-150,000 תושבים. דראמן והפרברים סביבה מתפתחים בצורה חסרת תקדים. העיר מנצלת היטב את הנהר ונתיב המים הפנימיים הנקרא פיורד דראמן, הן לנופש, פעילויות ודיור. העיר היא שיאנית הפרסים הלאומית עבור פרסי פיתוח סביבתי ועירוני: 6 פרסים לאומיים ושני פרסים בינלאומיים מאז 2003.
שם וסמל

הצורה הנורדית העתיקה של שם העיר הייתה Drafn, שהיה במקור שם החלק הפנימי של פיורד דראמן. שם הפיורד הוא, עם זאת, כנראה על שמו של נהר דראמן (בנורדית Drǫfn), כשמשמעות השם היא "גל".
סמל העיר הוא מודרני. הוא נבחר ב-17 בנובמבר 1960. רקע הסמל הוא כחול, שעליו מצויר עמוד בצבע אפור-כסף, המוצב על בסיס סלעים, כשחרב ומפתח מצטלבים על העמוד ויוצרים צורת x. הסמל מתבסס על סמל ישן של שכונת בראגרנס בעיר המתוארך לשנת 1723. המוטו של בארגרנס הוא בלטינית: In Fide Et Justitia Fortitudo" ("עם אמונה וצדק אנו חזקים"), וסמל העיר מבטא את הרעיון, כאשר העמוד מציין את החוזק, המפתח את הצדק והחרב את היושר.
שלטון > רבעים

העיר מחולקת לשמונה רבעים
אסידן
אוסטד-פחייל
בראגרנס
גולסקוגן
קונרוד
סקוגר
סטרומסו-דונוויק
טאנגן-אסקולן
היסטוריה

גילופי סלע באסקולן ואוסטד הם בני 6,000–7,000 שנים, והסימנים הראשונים של פעילות אנושית באזור. אחד מגילופי האבן הגדולים באסקולן מתאר איילים.
דראמן המקורית הורכבה משלושה נמלי ים קטנים: בראגרנס (בצדו הצפוני של נהר דראמן), סטרומסו וטנגן (שניהם בצד הדרומי של הנהר). למטרות מסחר, נמלי ים קטנים שויכו לעיירות שוק. למרות קרבתם הגאוגרפית, בראגרנס שויכה לעיירה כריסטיאניה וסטרומסו לטונסברג. מסיבה זו, שיתוף הפעולה בין ערי הנמל הסמוכות היה כמעט בלתי אפשרי.
בשנת 1662 הוצע לאחד את סטרומסו ובראגרנס כדי ליצור עיירת שוק בשם "פרדריקסטורם". ההצעה נדחתה על ידי פרידריך השלישי מדנמרק. בראגרנס קיבלה זכויות של עיר שוק מוגבלות בשנת 1715, ומוזגה עם סטרומסו כדי לקבל מעמד כעיר ב-19 ביוני 1811. בשנת 2011 חגגה העיר מאתיים שנה לייסודה.
מיקומה הגאוגרפי הייחודי העניק לעיר מרכזיות בספנות, בבניית אוניות, בהובלת גזעים, בסחר בעצים והחל מתחילת המאה ה-19 במסחר בנייר ובתאית. במהלך שנות השישים של המאה העשרים, נסגרו מרבית מפעלי הנייר והתאית לאורך נהר דראמן.
חלקים גדולים מהעיר נהרסו במהלך השרפה הגדולה שהתחוללה בעיר ב-12-13 ביולי 1866, שהובילה לבניה מחדש של מרכז העיר, כולל כיכר העיר המאפיינת אותה וכנסיית בראגרנס.
בשנת 1909 החל לפעול בעיר שירות טרוליבוס הראשון בסקנדינביה, שירות שפעל עד שנת 1967. במשך שנים רבות סבל מרכז העיר מעומסי תנועה, אך פתיחת כביש חוצה אירופה e-18 הפחית במידה רבה את עומסי התנועה. פתיחת מנהרת בראגרנס בשנת 1999 הפחיתה אף את עומסי התנועה בעיר בצורה משמעותית. מרכז העיר במהלך תחילת העשור הראשון של המילניום השני עבר מתיחת פנים ושיפוץ בהיקף נרחב.
גאוגרפיה

דראמן היא אחת הערים הגדולות בנורווגיה (השישית בגודלה), ומשתרעת על פני כ-40 קילומטרים מרובעים. מרכז העיר ממוקם במרכזו של עמק, משתי גדותיו של נהר דראמן, ובמפגש הנהר עם הפיורד. דראמן משמשת כנמל המרכזי ליבוא פירות וכלי רכב לנורווגיה.
נכון ל-1 בינואר 2007 אוכלוסיית השטח העירוני של דראמן עמדה על 93,006 נפש. שטחי העיר וסביבתה נחלקים לחמש רשויות מקומיות: דראמן (כ-61% מכלל האוכלוסייה); ניידרה אייקר (23%); אוברה אייקר (8%); ליאר (5%) ורויקן (3%).
אזור Øvre Sund, הממוקם לאורך נהר דראמן, שופץ על ידי העירייה כדי לשמר את סגנון האזור. הבניינים שם הם מהמאה ה-18 וה-19, ובנוסף, האזור ממוקם ליד הנהר ומבשלת הבירה, כדי לתת לעיר זיהוי מיוחד. בשנת 2008 זכתה העיר בפרס המוערך עבור פיתוח העיר המוצלח ביותר באירופה.
אטרקציות > מבשלת הבירה אֹוס

מבשלת אֹוס (Aass Bryggeri), נוסדה בשנת 1834, היא מבשלת הבירה העתיקה ביותר שנשתמרה בנורווגיה, וזכתה לשבחים גם על הבירה וגם על בניינה השמרני. המוצרים העיקריים של המבשלה הם משקאות קלים, בירה ואקוואויט.
אטרקציות > גשרים

גשר העיר דראמן - גשר בטון המחבר את שני חצאי העיר משני עברי הנהר. נבנה בשנת 1936.
גשר דראמן - גשר קורה בחתך קופסה מעל נהר דראמן, נבנה בשנת 1971.
גשר איפסילון - גשר מודרני מעוגן כבלים מעל נהר דראמן, נבנה 2007. הגשר מוביל מגדה אחת של הנהר אל אוניברסיטת דראמן
אטרקציות > מוזיאון דראמן

מוזיאון דראמן לאומנות להיסטוריה תרבותית, כולל בית מריאנליסט, בית אחוזה מסביבות שנת 1700. בניין המוזיאון נפתח בשנת 1930 ומציג תערוכות קבועות.
אטרקציות > תיאטרון דראמן

התיאטרון נבנה בשנת 1869, ותוכנן על ידי הארכיטקט אמיל ויקטור לנגלט. התיאטרון היה התיאטרון המודרני הראשון במדינה. הוא עוצב בסגנון רנסאנסי מורכב, עם חזיתות סימטריות וחלונות מקושתים עגולים. לאחר הרס מוחלט לתיאטרון שנגרם במהלך שרפה בדצמבר 1993, נבנה תיאטרון חדש במקום הישן, כשהוא משמר את המודל של הבניין הישן. התיאטרון החדש נפתח בפברואר 1997.
ערים תאומות

דנמרק קולדינג, דנמרק
פינלנד לאפנראנטה, פינלנד
בולגריה בורגס, בולגריה
איסלנד סטיקיהולמר, איסלנד
שוודיה ארברו, שוודיה
הערות שוליים

↑  קארל ריכארד אונגר Sproglig-historiske studier 1896
↑  ארכיון העיר דראמן אודות השריפות שהתחוללו בעיר
| --- | --- |
בקרת זהויות :  NLI: 987007550564305171  GND: 4304641-1  ISNI: 0000 0004 0518 3176  LCCN: n81093369  MusicBrainz: 45a153b2-811d-4f33-ba70-64dacfc2b6a5  VIAF: 158901957   WorldCat (עם VIAF): 158901957
דיסקוגרפיה של קים פטרס

| דיסקוגרפיה של קים פטרס |
| --- | --- |
  קים פטרס
 אלבומי אולפן ↙:  2
 מיני-אלבומים ↙:  3
 סינגלים ↙:  16
 וידאו קליפים ↙:  15
 סינגלים שיווקיים ↙:  15
 הופעות אחרות ↙:  4
במהלך הקריירה שלה, הוציאה הזמרת-יוצרת הגרמנייה קים פטרס אלבום אולפן אחד, ארבעה מיני-אלבומים, עשרים ושבעה סינגלים (כולל חמישה כאמן מוביל) ושבעה סינגלים שיווקיים. פטרס זכתה לסיקור תקשורתי כאשר הייתה צעירה. בשנת 2017, הוציאה את סינגל הבכורה שלה "I Don't Want It at All", שהצליח להיכנס אל מצעד שירי הדאנס קלאב של בילבורד.
בשנת 2018, הוציאה את המיני-אלבום השלישי שלה, Turn Off the Light, Vol. 1. בהמשך, הוציאה את אלבום הבכורה שלה, Clarity.
אלבומי אולפן

| שם | פרטים | מיקומי שיא> US Heat | מיקומי שיא> US Indie |
| --- | --- | --- | --- |

| Clarity |  השקה: 28 ביוני 2019  חברת תקליטים: BunHead  פורמט: הורדה דיגיטלית | 7 | 26 |
| Turn Off the Light |  השקה: 1 באוקטובר 2018  חברת תקליטים: BunHead  פורמט: הורדה דיגיטלית, סטרימינג | — | — |
מיני אלבומים

| שם | פרטים | מיקומי שיא> US Heat | מיקומי שיא> US Indie |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| One Piece of Tape |  השקה: 11 במרץ 2011  תווית: אולם נשפים ביוני  פורמט: תקליטור, הורדה דיגיטלית | — | — |  |  |  |  |  |  |  |  |  |  |  |  |  |  |
| Spotify Singles |  השקה: 21 בפברואר 2018  חברת תקליטים: BunHead  פורמט: סטרימינג | — | — |  |  |  |  |  |  |  |  |  |  |  |  |  |  |
| Turn Off the Light, Vol. 1 |  השקה: 1 באוקטובר 2018  חברת תקליטים: BunHead  פורמט: הורדה דיגיטלית, סטרימינג, אריך-נגן | 21 | 45 |  |  |  |  |  |  |  |  |  |  |  |  |  |  |
"—" מסמל מיני-אלבום שלא דורג.
סינגלים > כאמנית ראשית

| כותרת | שנה | מיקומי שיא> US Dance  | מיקומי שיא> US Elec  |
| --- | --- | --- | --- |
| "I Don't Want It at All" | 2017 | 54 | — |
| "Hillside Boys" | 2017 | — | — |
| "Hills" | 2017 | — | — |
| "Slow It Down" | 2017 | — | — |
| "Faded" | 2017 | — | — |
| "Heart to Break" | 2018 | 52 | — |
| "Can't Do Better" | 2018 | — | — |
| "All the Time" | 2018 | — | — |
| "Feeling of Falling" | 2018 | — | 23 |
| "If U Think About Me..." | 2019 | — | — |
| "Homework" | 2019 | — | — |
| "1, 2, 3 Dayz Up" | 2019 | — | 40 |
| "Sweet Spot" | 2019 | — | — |
| "All I Do Is Cry" | 2019 | — | — |
| "Icy" | 2019 | — | — |
| "How It's Done" | 2019 | — | — |
"—" מסמל שיר שלא דורג.
סינגלים > כאמנית אורחת

| שם | שנה | מיקומי שיא> US Elec  | אלבום |
| --- | --- | --- | --- |
| "Taste" | 2009 | — | N/a |
| "Magnetic" | 2011 | — | N/a |
| "Flight to Paris" | 2013 | — | N/a |
| "Heartbeat" | 2013 | — | N/a |
| "Anymore" | 2018 | — | Rockstar Famous |
| "Love Me Less" | 2019 | — | N/a |
סינגלים > סינגלים שיווקיים

| שם | שנה | אלבום |
| --- | --- | --- |
| "Fade Away" | 2008 | N/a |
| "Last Forever" | 2009 | N/a |
| "Die for You" | 2009 | N/a |
| "Boomerang" | 2009 | N/a |
| "STFU" | 2014 | N/a |
| "Hills" | 2018 | Spotify Singles |
| "Human" | 2018 | Spotify Singles |